Բյուլենթ Էջևիթ

Մուստաֆա Բյուլենթ Էջևիթ (), (), թուրք քաղաքական գործիչ, բանաստեղծ, գրող, թարգմանիչ, լրագրող։ 1974- 1977, 1978- 1979, 1999- 2002 թվականներին եղել է Թուրքիայի վարչապետ։ Կատարել է թարգմանություններ անգլերենից թուրքերեն։ Նրա թարգմանությամբ թուրքերեն լույս են տեսել Թոմաս Էլիոթի և Ռաբինդրանաթ Թագորի մի շարք աշխատություններ։

Կենսագրություն 
Բյուլենթը ծնվել է մտավորականների ընտանիքում։ Հայրը եղել է Ստամբուլի համալսարանի պրոֆեսոր, իսկ մայրը Թուրքիայի առաջին կանանցից մեկն էր, ով պրոֆեսիոնալ կերպով զբաղվել է գեղանկարչությամբ։ Աշխատել է որպես թարգմանիչ Թուրքիայում, Մեծ Բրիտանիայում և ԱՄՆ-ում։ Սովորել է Լոնդոնի համալսարանի արևելագիտության և աֆրիկագիտության դպրոցի արվեստի պատմության բաժնում, սակայն այն չի ավարտել։ Դրան զուգընթաց ուսումնասիրել է նաև սանսկրիտ և բենգալերեն, որպեսզի կարդա Ռաբինդրանաթ Թագորի աշխատությունները օրիգինալ լեզվով։

1972—1980 թվականներին ղեկավարել է Հանրապետական ազգային կուսակցությունը՝ փոխարինելով այդ պաշտոնում Իսմեթ Ինյոնյուին։ 1974- 1977, 1978- 1979, 1999- 2002 թվականներին եղել է Թուրքիայի վարչապետ, ընդ որում 1979 թվականին նրա հիմնական ընդդիմադիրը եղել է Սուլեյման Դեմիրելը։

1980 թվականին տեղի ունեցած պետական հեղաշրջումից հետո, նրան արգելվել է զբաղվել քաղաքական գործունեությամբ։ Սակայն որոշ ժամանակ անց արգելքը հանվեց, իսկ 1987—1988 և 1989—2004 թվականներին գլխավորել է Ձախ դեմոկրատական կուսակցությունը, որը հիմնվել էր 1985 թվականին նրա կնոջ Ռահշան Էջևիթի և մի խումբ կողմնակիցների կողմից, ովքեր լքել էին Սոցիալ- դեմոկրատական ազգային կուսակցությունը։

1999—2002 թվականներին Բյուլենթ նորից դարձավ Թուրքիայի վարչապետ։ Նրա կառավարման վերջին տարում կնքվեց համաձայնագիր ԵՄ-ի հետ, ինչպես նաև ձերբակալվեց Քրդական բանվորական կուսակցության պարագլուխ Աբդուլլահ Օջալանը։ Էջևիթին այդ պաշտոնում փոխարինեց Աբդուլա Գյուլը։

Ծանոթագրություններ

Արտաքին հղումներ 
 Էջևիթի կենսագրությունը 

Թուրքիայի վարչապետներ
20-րդ դարի բանաստեղծներ
20-րդ դարի թուրք քաղաքական գործիչներ
Անկարայի համալսարանի շրջանավարտներ
Ստամբուլի պատգամավորներ
Թուրքիայի քաղաքական կուսակցությունների առաջնորդներ
Ռոբերտ քոլեջի շրջանավարտներ
Քրդական ծագմամբ թուրքեր
Թուրքիայի Ժողովրդահանրապետական կուսակցության քաղաքական գործիչներ
Թուրքիայի փոխվարչապետներ
Թուրք լրագրողներ
Թուրքիայի ընդդիմության առաջնորդներ
Թուրք գրողներ
Թուրք բանաստեղծներ
Բոսնիական ծագմամբ թուրքեր
Թուրքիայի 21-րդ գումարման մեջլիսի պատգամավորներ
Թուրքիայի 20-րդ գումարման մեջլիսի պատգամավորներ
Թուրքիայի նախարարներ
Թարգմանիչներ
Անկարայի պատգամավորներ
20-րդ դարի լրագրողներ